**Prečo mám rád slovenčinu, prečo mám rád Slovensko**

**Meno a priezvisko žiaka**: Tamara Vankovicová

**Vek žiaka**: 10 rokov **Trieda**: 4.A **Súťažná kategória:** I. kategória

**Názov súťažnej práce:** Najlepšie „bryndzáky**“**

**Meno a priezvisko učiteľa**: Mgr. Alena Žovincová

**Mejlová adresa učiteľa**: a.zovincova@centrum.sk

**Presný názov a adresa školy (aj PSČ):** Spojená škola Dudince, Ľ. Štúra 155/23, Dudince 96271

**Mejlová adresa školy**: skola@skoladudince.sk

**Najlepšie „bryndzáky“**

Milujem Slovensko! Nielen známu televíznu reláciu, ale milujem ho celé. Prečo? Hmmmm.... pre krásnu prírodu, hory, zaujímavé živočíchy ako napríklad kamzík, svišť, medveď....a ako každé dieťa milujem naše slovenské ľudové rozprávky. Vždy si pri ich čítaní predstavujem ľudí v krásnych pestrých krojoch a ich malé drevenice s maľovanými ornamentmi....

Moja rodina je sčasti slovenská a sčasti maďarská. Napriek tomu máme veľa spoločného. Keď tak rozmýšľam, v našej rodine sa vždy každý rád dobre napapal. Moja maminka, po vzore starkej, stále niečo vyvára a vypeká. Naši priatelia z Vysokých Tatier raz na návšteve u nás jedli maminkine bryndzové halušky a povedali, že lepšie „bryndzáky“ ešte nikdy nejedli... A to my bývame len pár kilometrov od Maďarska a oni v najznámejšom kúte našej vlasti! Takže, Slovensko milujem aj pre vynikajúúúúce slovenské bryndzové halušky so slaninkou a žinčicou, pre ovčí syr, ktorý máme najlepší. No a nesmiem zabudnúť na skvelé šúľance s makom a maslom. To vám poviem, lepšie nikde nenájdete!

Keďže veľa papám, musím niekde aj spáliť kalórie. Kde inde, ako pri tanci vo folklórnom súbore. Je to paráda! Iste je to lepšie, ako čumieť do mobilu. A viete čo? Jedna moja starká je Maďarka, ale keď pustím slovenské pesničky, tak si ani predstaviť neviete, ako s chuťou spieva a tancuje. ☺